দাগনভূঁইয়া উপজেলা
দাগনভূঁইয়া বাংলাদেশের ফেনী জেলার অন্তর্গত একটি উপজেলা।
দাগনভূঁইয়া উপজেলার মোট আয়তন ১৬৫.৮৪ বর্গ কিলোমিটার।
ফেনী জেলার সর্ব-পশ্চিমে ২২°৫৩´ থেকে ২৩°০৪´ উত্তর অক্ষাংশ ৯১°১৫´ থেকে ৯১°২২´ পূর্ব দ্রাঘিমাংশ জুড়ে দাগনভূঁইয়া উপজেলার অবস্থান। এ উপজেলা ফেনী-নোয়াখালী জাতীয় মহাসড়কের(এন ১০৪) উপর অবস্থিত। এই উপজেলার উপর দিয়েই চট্টগ্রাম থেকে নোয়াখালী, লক্ষ্মীপুর, চাঁদপুর ও বরিশাল বিভাগে যাতায়াত করা হয়। ফেনী জেলা সদর থেকে এ উপজেলার দূরত্ব প্রায় ১৫ কিলোমিটার। এ উপজেলার পূর্বে ফেনী সদর উপজেলা, দক্ষিণ-পূর্বে সোনাগাজী উপজেলা, দক্ষিণে নোয়াখালী জেলার কোম্পানীগঞ্জ উপজেলা, পশ্চিমে নোয়াখালী জেলার সেনবাগ উপজেলা এবং উত্তরে কুমিল্লা জেলার নাঙ্গলকোট উপজেলা ও চৌদ্দগ্রাম উপজেলা অবস্থিত।
দাগনভূঁইয়া উপজেলার পূর্ব নাম গোপীগঞ্জ, যা ভূলুয়া রাজ্যের অধীনে শাসিত হত। ইতিহাস পর্যালোচনায় দেখা যায়, প্রখ্যাত জমিদার শ্রী অরুণ সিং বাহাদুরের স্ত্রীর নাম ছিল শ্রী গোপীদেবী যিনি স্বামীর জমিদারীর দায়িত্ব গ্রহণ করেন। সে থেকে তার নাম অনুসারে জমিদারী স্ট্রেট গোপীগঞ্জ নামে পরিচিতি লাভ করে। জমির আহমেদ-এর সূত্র মতে, পরবর্তীতে মুঘল সম্রাট শাহাজাহানের পুত্র শাহাজাদা সুজার আমলে বার ভূঁইয়াদের কোন এক উপবংশের মাতু ভূঁইয়া ও দাগন ভূঁইয়া নামে দুই জন বিশিষ্ট ব্যক্তি ঐ সময় ফেনীর পশ্চিমাঞ্চলে বসতি স্থাপন করে ছিলেন। এদের মধ্যে মাতু ভূঁইয়া বর্তমানে ভূঁইয়া বাড়িতে এবং দাগন ভূঁইয়া দীঘির আশেপাশে স্থায়ী বসতি স্থাপন করেন বলেন ধারণা করা হয়। তাঁর নাম অনুসারে এলাকাটি দাগনভূঁইয়া হিসেবে খ্যাতি পায়।
উপজেলার নিকট অতীতের ইতিহাসঃ ১৮৭৬ সালে বৃটিশ সরকারের প্রশাসনিক প্রয়োজনে গঠিত বৃহত্তর নোয়াখালীর অংশ হিসেবে ফেনী মহকুমার অন্তর্গত দাগনভূঁঞাকে ১৯৭৯ সালে দাগনভূঁঞা থানা হিসেবে রূপান্তর করা হয়। তম্মধ্যে ফেনী মহকুমা বিলুপ্ত করে ১৯৮৪ সালের মার্চ মাসে ফেনীকে জেলা হিসেবে রূপান্তর করা হয় এবং পরবর্তীতে ১৯৮৩ সালে দাগনভূঁঞা থানাকে দাগনভূঁঞা উপজেলায় উন্নীত করা হয়। দাগনভূঞা ফেনী নদী বিধৌত জনপদ।
১৯৭৯ সালে দাগনভূঁইয়া থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে ঐ বছর সেপ্টেম্বরের ১৪ তারিখ এটি উপজেলায় রূপান্তরিত হয়। এ উপজেলায় বর্তমানে ১টি পৌরসভা ও ৮টি ইউনিয়ন রয়েছে। এছাড়াও ১৫২টি গ্রাম ও ১০০টি মৌজা রয়েছে। সম্পূর্ণ উপজেলা প্রশাসনিক কার্যক্রম দাগনভূঁইয়া থানার আওতাধীন।উপজেলা স্বাস্থ্য কমপ্লেক্স:১টি-
ইউনিয়ন স্বাস্থ্য ও পরিবার কল্যাণ কেন্দ্র:৮টি। সক্ষম দম্পত্তির সংখ্যা:৪৪৪১৮ জন।২০১১ সালের পরিসংখ্যান অনুযায়ী দাগনভূঁইয়া উপজেলার জনসংখ্যা ২,২৫,৪৬৪ জন। এর মধ্যে পুরুষ ১,০৯,৯৩১ জন এবং মহিলা ১,১৫ ৫৩৩ জন। মোট জনসংখ্যার ৯৩.৪৪% মুসলিম, ৬.৫৪% হিন্দু এবং ০.০২% বৌদ্ধ ও অন্যান্য ধর্মাবলম্বী রয়েছে।
মৎস্য সংক্রান্ত-
মোট পুকুর ও দিঘীর সংখ্যা:৮৭১৯ টি (৫ শতাংশের উর্ধ্বে) যার মধ্যে মৎস্য চাষের আওতায়-৭০৫০ টি। প্রশিক্ষণপ্রাপ্ত মৎস্য চাষী ৩৪৬ জন।
প্রাণি সংক্রান্ত-
এই উপজেলায় ১টি প্রাণী চিকিৎসা কেন্দ্র রয়েছে যেখানে পশু ডাক্তার ২ জন। এখানে ১টি কৃত্রিম প্রজনন কেন্দ্র রয়েছে। মুরগীর খামারগুলোর মধ্যে উন্নত মুরগীর খামার ১১ টি এবং ব্রয়লার মুরগীর খামার ১৬ টি। লেয়ার ৮০০ মুরগীর উর্ধ্বে ১০-৪৯টি মুরগী আছে এরূপ খামারের সংখ্যা অসংখ্য। এখানে গবাদী পশুর খামার রয়েছে ১৪ টি।
দাগনভূঁইয়া উপজেলার স্বাক্ষরতার হার ৫৫.৪৮%।শিক্ষার হার: পুরুষ-৬৮% এবং মহিলা ৭২%। 
এ উপজেলায়-দাগনভূঁইয়া উপজেলায় যোগাযোগের প্রধান সড়ক ফেনী-নোয়াখালী মহাসড়ক। যে কোন যানবাহনে যোগাযোগ করা যায়।
দাগনভূঁইয়া উপজেলার পূর্ব দিক দিয়ে প্রবাহিত হচ্ছে ছোট ফেনী নদী। এছাড়া রয়েছে দাদনা খাল।৬টি নদীর মধ্যে ৩টি(৮০০ হেক্টর) নদী জীবিত এবং মৃত নদী-৩টি(২০.৬৬ হেক্টর)। আর এখানে ৮টি খাল রয়েছে।
দাগনভূঁইয়া উপজেলায় ২০টি হাট-বাজার রয়েছে। এর মধ্যে সিন্দুরপুর বাজার, কোরাইশ মুন্সী বাজার, দরবেশ হাট, রাজাপুর বাজার, বৈরাগীর হাট, তুলাতলী বাজার, দুধমুখা বাজার, দাগনভূঁইয়া বাজার, মাতুভূঁইয়া বাজার, ফাজিলের ঘাট বাজার, বেকের বাজার, সিলোনিয়া বাজার, জায়লস্কর বাজার, এতিমখানা বাজার উল্লেখযোগ্য।
সমাজসেবা সংক্রান্ত-
সংগঠন সংক্রান্ত-
এখানে, ১১টি রেজিষ্টার্ড ক্লাব এবং ২৮টি নন-রেজিষ্টার্ড ক্লাব রয়েছে। আর কেন্দ্রীয় সমবায় সমিতির সংখ্যা ০২ টি এবং ২০৮ টি প্রাথমিক সমবায় সমিতি আছে। এ উপজেলায় জন্ম নিয়েছেন জাতির অনেক শ্রেষ্ঠ সন্তান। যাদের উত্তরসূরী হতে পেরে এ উপজেলার জনগণ যেমন গর্বিত তেমনি এ জনপদও ধন্য। ১৯৫২ সালের ভাষা আন্দোলন, ১৯৬৯ সালের আয়ুববিরোধী গণঅভ্যুত্থানসহ সর্বোপরি ১৯৭১ সালের মহান মুক্তিযুদ্ধসহ জাতীয় সকল ঐতিহাসিক আন্দোলন-সংগ্রামে এখানকার বীর সন্তানেরা রেখেছেন গুরুত্বপূর্ণ ভূমিকা। দাগনভূঞার কৃতি সন্তানদের মধ্যে-ইত্যাদি আরো অনেকে।